Små (1-2 millimeter), blanke, fint hårete, mørke biller. Antennene er omtrent så lange som hode + thorax, gradvis tykkere mot spissen uten noen markert klubbe. Pronotum er omtrent så langt som bredt, parallellsidig i de bakerste to tredjedelene, rundet foran. Det har markerte, rettvinklede bakhjørner og groper ved roten. Dekkvingene er ovale og dekker hele bakkroppen. Hver dekkvinge har en kort, skarp lengdefure ved roten. Beina er nokså slanke, middels lange.